b'\n_START_ARTICLE_\nHrvatsko prolje\xc4\x87e Sredi\xc5\xa1nje Bosne\n_START_PARAGRAPH_\nHrvatsko prolje\xc4\x87e Sredi\xc5\xa1nje Bosne je kulturna manifestacija bosanskohercegova\xc4\x8dkih Hrvata._NEWLINE_Inicijatorice i kreatorice Irena Mrnjavac i Glorija Lujanovi\xc4\x87 ovu su manifestaciju pokrenule 2014. godine kao odgovor na la\xc5\xbene demonstracije, nasilje i pale\xc5\xbe institucija BiH., a odr\xc5\xbeana je u deset op\xc4\x87ina \xc5\xbdupanije Sredi\xc5\xa1nja Bosna (Bugojno, Busova\xc4\x8da, Fojnica, Jajce, Kiseljak, Kre\xc5\xa1evo, Novi Travnik, Travnik, Uskoplje i Vitez). Sljede\xc4\x87e godine manifestacija prelazi \xc5\xbeupanijske granice te se odr\xc5\xbeava i u \xc5\xbdep\xc4\x8du, od 2016. godine i u Tomislavgradu, a 2017. i u Dobreti\xc4\x87ima, Usori i Zenici. Godine 2018. odr\xc5\xbeano je u Vitezu, Busova\xc4\x8di, Novom Travniku, Travniku, Kiseljaku, Kre\xc5\xa1evu, Fojnici, Jajcu, Dobreti\xc4\x87ima, Uskoplju, Bugojnu, Vare\xc5\xa1u, Kaknju, Zenici, \xc5\xbdep\xc4\x8du i Usoru_NEWLINE_Na prva tri Hrvatska prolje\xc4\x87a organizirano je 38 razli\xc4\x8ditih kulturnih doga\xc4\x91aja s vi\xc5\xa1e od 300 sudionika. Tijekom trajanja Hrvatskog prolje\xc4\x87a odr\xc5\xbeavaju se kazali\xc5\xa1ne predstave, koncerti, filmske projekcije, knji\xc5\xbeevne ve\xc4\x8deri, likovne izlo\xc5\xbebe, promocije knjiga i dr._NEWLINE_Organizator Hrvatskog prolje\xc4\x87a Sredi\xc5\xa1nje Bosne je Mlade\xc5\xbe \xc5\xbdO \xc5\xbdSB HDZ BiH.'